b'\n_START_ARTICLE_\nPsi\xc4\x8dek Pafi\n_START_PARAGRAPH_\nPsi\xc4\x8dek Pafi je naslovni junak knjige Te\xc5\xbeave in sporo\xc4\x8dila psi\xc4\x8dka Pafija, avtorice Polonce Kova\xc4\x8d (ilustriral: Marjan Man\xc4\x8dek).\n_START_SECTION_\n\xc5\xbdivalska zgodba\n_START_PARAGRAPH_\nTe\xc5\xbeave in sporo\xc4\x8dila Psi\xc4\x8dka Pafija je nastala v obdobju sodobne mladinske knji\xc5\xbeevnosti. Glavna tema napisanega knji\xc5\xbeevnega besedila je toleranca.\n_START_SECTION_\nVsebina\n_START_PARAGRAPH_\nLastnica psi\xc4\x8dka Pafija zboli, zato ga k sebi sprejme kmet, ki lastnici prina\xc5\xa1a drva. Na kmetiji spozna \xc5\xbeivali, kot so ma\xc4\x8dka Margareta, vol, krava Kunigunda, kozel, teli\xc4\x8dek Icek in pujs \xc5\xa0tefan. Spozna tudi veveri\xc4\x8djo \xc5\xa1olo. Pri vsakem spozna nekaj, kar je pomembno v \xc5\xbeivljenju za dobre odnose z drugimi. Tako v zadnjem poglavju postane socializiran in toleranten do drugih \xc5\xbeivali. Na koncu ubrani kmetijo pred dvema nepridipravoma, ki ho\xc4\x8deta ukrasti dva teli\xc4\x8dka.\n_START_SECTION_\nInterpretacija literarnega lika\n_START_PARAGRAPH_\nPsi\xc4\x8dek Pafi je personificiran pasji lik. Ima \xc4\x8dlove\xc5\xa1ke lastnosti: govori, je sprva len, nato zvedav in se socializira. Sprva je razvajen, ob\xc4\x8dutljiv in zelo svojeglav in hitro zahaja v spore. Ker je \xc5\xa1e mlad, se lahko z zgledom veliko nau\xc4\x8di, zato mu menjava okolja zelo koristi. Ves \xc4\x8das spoznava razli\xc4\x8dne lastnosti drugih in se pogovarja z njimi ter se iz lastnih izku\xc5\xa1enj u\xc4\x8di. Spozna, da je pogovor s tolerantno osebo (Pujsom \xc5\xa0tefanom) prijeten, zato se tudi sam nau\xc4\x8di biti toleranten do drugih, \xc4\x8detudi mu niso vsi v\xc5\xa1e\xc4\x8d (ma\xc4\x8dka Margareta).'